|  |  |  |
| --- | --- | --- |
| **NJOFTIM PËR SHTYP** | 11.07.2016. | date |

**CO-SEED – “Shoqëria Civile vepron për Zhvillimin Social-Ekonomik mbi Bazat e një Mjedisi të Shëndetshëm” -** (EuropeAid/150147/DH/ACT/Multi; Grant Contract 2015/371-198)

**INCA njoftim thirrjen për propozime:**

**CO-SEED Programi i Grantit**

Program për Ngritjen e Kapaciteteve dhe Advokaci të Shoqërisë Civile - Aplikimet për Programin e Grantit

Tiranë – INCA (Instituti për Ruajtjen e Natyrës në Shqipëri) lancon thirrjen për projekt propozime: CO-SEED Programi i Grantit Program për Ngritjen e Kapaciteteve dhe Advokaci të Shoqërisë Civile në kuadër të projektit CO-SEED: Shoqëria Civile vepron për Zhvillimin Social Ekonomik mbi bazat e një Mjedisi të Shëndetshëm.

Projekti CO-SEED: po zbatohet në vendet: Shqipëri, Bosnje dhe Hercegovinë, Mal I Zi, Serbi dhe Turqi. Partneri kryesor që drejton zbatimin e projektit (Koordinator) është WWF Turqi. Partnerët e projektit janë: INCA (Instituti për Ruajtjen e Natyrës në Shqipëri) Shqipëri, Udruga Dinarica, Bosnia dhe Hercegovina, WWF Adria, Kroaci, Zeleni Dom – Green Home, Mal i Zi dhe Shoqata e Studimeve Shoqërore dhe Mbrojtjes së Shpendëve të Serbisë.

Projekti financohet nga Bashkimi Evropian përmes programit të lehtësimit të Shoqërisë Civile dhe mediave të Bashkimit Evropian 2014-2015 – Mbështetje për rrjetet rajonale tematike të Organizatave të Shoqërisë Civile.

**CO-SEED Programi i Grantit thirrja për propozime**

Qëllimi i CO-SEED Programi i Grantit për thirrjen për propozime është të ngrejë kapacitetet, rrisë njohuritë dhe aftësitë teknike të OShC-ve për të dhënë komente të dobishme në konsultimet publike për Vlerësimet e Ndikimit në Mjedis (VNM) dhe Vlerësimi Strategjik Mjedisor (VSM). Për më tej, qëllimi është të fuqizojnë kapacitetet e OShC-ve për të lobuar, të cilat do të bëjnë të afta ato për të mbajtur një qëndrim konstruktiv për pikëpamjet e tyre në diskutimet publike në lidhje me VNM/VSM dhe të kontribuojnë mbi të gjitha në arritjen e objektivave të projektit. OSHC-të do të krijojnë një rrjet rajonal së bashku me partnerët në projekt përmes zbatimit të grantit duke ndjekur aktivitetet kryesore të projektit.

CO-SEED Programi i Grantit – Programit i Grantit për Advokaci dhe Ngritjen e Kapaciteteve të Shoqërisë Civile do të akordohet në pesë vendet që janë pjesëmarrëse në Shoqëria Civile vepron për Zhvillimin Ekonomik-Social mbi Bazat e Mjedisit të Shëndetshëm. Organizatat që kualifikohen mund të aplikojnë vetëm ose të krijojnë partneritete kombëtare dhe/ose ndërkombëtare. Çdo organizatë potenciale do t’i dorëzojë aplikimet në vendin ku organizata e tyre është e regjistruar në mënyrë zyrtare. Në rastet e partneritetit, duhet të përcaktohet organizata drejtuese dhe aplikimi do të pranohet në vendin ku organizata drejtuese është regjistruar. Përfituesit e grandit do të jenë përgjegjës ndaj Koordinatorit Kombëtar të Projektit në vendin ku ata janë regjistruar.

Përveç krijimit të aktiviteteve të tyre, OSHC-të përfituese do t’i përdorin këto fonde për të mbuluar shpenzimet për të marrë pjesë në dy trajnime teknike dhe dy evente rrjetëzuese të organizuara në vendet pjesëmarrëse brenda kuadrit të Veprimit. Përfituesit e Grandit nxiten shumë që të ndjekin dhe marrin pjesë në konsultimet publike për VNM-të dhe VSM-të (aty ku kjo është e mundshme).

Grandet do t’i akordohen në total të paktën 15 organizatave, kështu që çdo aplikues do të vlerësohet në nivel kombëtar dhe ndërkombëtar me kolegët e tyre në Shqipëri, Bosnjë Hercegovinë, Mal i Zi, Serbi dhe Turqi.

Organizata Potenciale nxiten të rrisin ndikimin e veprimeve të tyre duke formuar partneritete kombëtare dhe/ose ndërkombëtare përpara se të aplikojnë. Në rastin e kushteve të barabarta, do t’u jepet prioritet aplikimeve me partneritete.

Për informacion të mëtejshëm dhe materialet e aplikimit ju lutem vizitoni në linkun e mëposhtëm:

CO-SEED Grant Program - Civil Society Capacity Building and Advocacy Grant Program Applications

**Për më shumë informacion kontaktoni me:**

Emirjeta Adhami

Koordinatore Kombëtare e Projektit CO-SEED

[Emi\_adhami@hotmail.com](mailto:Emi_adhami@hotmail.com)

[Emirjeta.adhami@inca-al.org](mailto:Emirjeta.adhami@inca-al.org)